太耐冇去过日本,令一众思乡病嘅香港人寻找港版日本风情画.所以上次同A姐去完西贡北港屋场嘅竹林之后,深受大家欢迎,所以今次我哋走嚟到锦田嘅河背水塘,全程简单而行,同样有京都岚山竹林feel,一于带定相机,去转轻轻松松嘅周末打卡旅行啦!
大帽山系香港最高嘅山,海拔足足957米,但千祈唔好俾佢嘅高度吓怕你.因为大帽山全程都系石屎车路,路段相对第二同第三高嘅凤凰山同大东山更易行,而且坐巴士已经可以到达490米嘅大帽山,如果坐的士或者自驾游更可以到达700米嘅大帽山,所以要登上香港之巅睇云海,日落,芒草同打卡真系一啲都唔难!
近排天气非常舒服,最啱就系行山郊游,呼吸一吓新鲜空气啦!但如果你同A姐一样,行山经验唔多,而且每次行山都只系为咗打卡影相,咁以下呢10条行山路线就非常适合行山初哥嘅你哋喇!呢10条行山路线轻松易行,有得打卡之余仲唔会太辛苦,兼且可以影相打卡添,一齐睇睇以下A姐M佬嘅行山郊游推介啦!
放暑假就梗系要玩尽佢啦!计我话夏天玩水真的很兴奋,所以我哋weekend就嚟到元朗大棠盛夏森林,呢度设有多条水上滑梯,又有适合小朋友嘅戏水设施,既可以消暑又可以尽情享受刺激快感!加上盛夏森林设有市集同表演,气氛非常热闹,真系好似去咗台湾啲夏日趴呀!
平时去超级市场,相信你哋同A姐一样,对日本,澳洲嘅食材,特别情有独钟.但其实香港都有唔少本地渔农产品,因为唔使长途运输,所以食材比较新鲜,而且品质都唔错,值得大家支持.每年嘅12月中至4月头都系港产草莓嘅季节,今日我哋就去到锦田乡村俱乐部,亲手摘草莓啦!
难得嚟到锦田,除咗去跳蚤市场,红砖屋同壁画村,不如深入锦田,了解一下乡村嘅一面啦!我哋就去到锦田乡村俱乐部旁边嘅水尾村,水尾村嘅名气虽然无吉庆围咁高,但亦有2大景点,嚟影相打卡或者放空沉思都好适合㗎!
香港系一个石屎森林,人多车多,所以好多人放假都钟意一家大细去郊区漫活一下.今日M佬就带我嚟到锦田,原来呢度有一条壁画村,将乡郊同艺术融合一齐,系大家一个周末打卡拍拖嘅好去处.
锦上路港铁站系一个好特别嘅地方,因为平时一下车,就会有一个毗邻港铁站嘅大型商场或者屋苑.不过嚟到锦上路站,旁边就系一个假日跳蚤市场,而其他地方就充满小镇风情,成个人都好似轻松咗,脚步都放慢左,一齐感受一下锦上路站嘅好玩之处啦!由车站行大概5分钟,就会嚟到其中一个景点:盈汇坊.